Èkspédhisi Utsmaniyah dhateng Acèh dipunwiwiti watawis taun 1565 nalika Kasultanan Utsmaniyah mbudidaya mbiyantu Kasultanan Acèh mengsah Portugis ing Malaka. Èkspédhisi dipunwontenaken sasampunipun Sultan Alauddin al-Qahhar (1539-1571) ngirimaken utusan dhateng Suleiman Agung nalika taun 1564 (lan kadosipun ing taun 1562 panjenenganipun ugi nyuwun pambiyantunipun Turki kanggé mengsah Portugis).